CELEX: 62020TN0007
Language: ro
Date: 2020-01-07 00:00:00
Title: Cauza T-7/20: Acțiune introdusă la 7 ianuarie 2020 – Global Translation Solutions/Parlamentul

16.3.2020   
            
            
               RO
            
            
               Jurnalul Oficial al Uniunii Europene
            
            
               C 87/23
            
         
      Acțiune introdusă la 7 ianuarie 2020 – Global Translation Solutions/Parlamentul
      (Cauza T-7/20)
      (2020/C 87/28)
      Limba de procedură: engleza
      
         Părțile
      
      
         Reclamantă: Global Translation Solutions ltd. (Valletta, Malta) (reprezentant: C. Mifsud-Bonnici, avocat)
      
         Pârât: Parlamentul European
      
         Concluziile
      
      Reclamanta solicită Tribunalului:
      
                  —
               
               
                  anularea deciziei pârâtului din 28 octombrie 2019 de respingere a ofertei reclamantei depuse pentru lotul 15 în legătură cu procedura de achiziții TRA/EU19/2019 (1);
               
            
                  —
               
               
                  cu titlu subsidiar, anularea deciziei pârâtului din 5 decembrie 2019 de acordare a lotului 15 în legătură cu procedura de achiziții TRA/EU19/2019 unui singur operator economic și
               
            
                  —
               
               
                  obligarea pârâtului la plata cheltuielilor de judecată.
               
            
         Motivele și principalele argumente
      
      În susținerea acțiunii, reclamanta invocă trei motive.
      
                  1.
               
               
                  Primul motiv, prin intermediul căruia se susține că decizia pârâtului din 28 octombrie 2019 de respingere a ofertei reclamantei depuse pentru lotul 15 în legătură cu procedura de achiziții TRA/EU19/2019 a fost nelegală, întrucât s-a întemeiat pe o constatare de fapt eronată, și anume aceea că formatul fișierului „.doc” nu îndeplinea condițiile documentației privind achizițiile întrucât:
                  
                              —
                           
                           
                              documentația privind achizițiile nu a fost redactată în mod suficient de clar, precis și neechivoc și/sau
                           
                        
                              —
                           
                           
                              formatul fișierului „.doc” este echivalent din punct de vedere funcțional cu formatul fișierului „.docx”.
                           
                        
            
                  2.
               
               
                  Al doilea motiv, prin intermediul căruia se susține că decizia pârâtului din 28 octombrie 2019 de respingere a ofertei reclamantei depuse pentru lotul 15 în legătură cu procedura de achiziții TRA/EU19/2019 a fost nelegală, întrucât:
                  
                              —
                           
                           
                              comportamentul pârâtului a încălcat legea, între altele articolul 106 alineatul (3) din Regulamentul de punere în aplicare al Comisiei (2), și principiile generale ale dreptului Uniunii, inclusiv în materie de achiziții publice, între altele principiul proporționalității și/sau
                           
                        
                              —
                           
                           
                              comportamentul pârâtului a încălcat legea, între altele articolul 96 alineatul (2) din Regulamentul financiar (3), și principiile generale ale dreptului Uniunii, inclusiv principiul bunei administrări, între altele obligația de diligență.
                           
                        
            
                  3.
               
               
                  Al treilea motiv, prin intermediul căruia se susține că decizia pârâtului din 5 decembrie 2019 de acordare a lotului 15 în legătură cu procedura de achiziții TRA/EU19/2019 unui singur operator economic a fost nelegală, întrucât a fost contrară principiilor generale ale dreptului Uniunii, inclusiv în materie de achiziții publice, și termenilor procedurii de achiziții.
               
            
         (1)  JO 2019/S 54-123613.
      
         (2)  Regulamentul delegat (UE) nr. 1268/2012 al Comisiei din 29 octombrie 2012 privind normele de aplicare a Regulamentului (UE, Euratom) nr. 966/2012 al Parlamentului European și al Consiliului privind normele financiare aplicabile bugetului general al Uniunii (JO 2012 L 362, p. 1).
      
         (3)  Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (JO 2012 L 298, p. 1).